[bookmark: _Hlk97177515]อุปกรณ์เฝ้าระวังการสั่นสะเทือน
SEISMIC Monitor   
            
1ศิรัญรัตน์ ภูงามเงิน 1อาณากร วิวาสุขุ
ที่ปรึกษา: สกลเกียรติ ขันทอง
1โรงเรียนวิทยาศาสตร์จุฬาภรณราชวิทยาลัย บุรีรัมย์, ตำบลสตึก, อำเภอสตึก, จังหวัดบุรีรัมย์, 31150, ประเทศไทย
*อีเมลล์: 467Sirunratphungamgnern@pcshsbr.ac.th

บทคัดย่อ

โครงงานนี้มุ่งศึกษาการสร้างเครื่องมือวัดแรงสั่นสะเทือนจากแผ่นดินไหวด้วยวิธีเพนดูลัม โดยใช้เซนเซอร์ MPU6050 ร่วมกับไมโครคอนโทรลเลอร์ ESP-32 จำนวน 2 ชุด ชุดแรกส่งข้อมูลตรงสู่คอมพิวเตอร์ผ่าน Wi-Fi ส่วนชุดที่สองส่งผ่าน Google Sheet แล้วประมวลผลด้วยโปรแกรม "Seismic Monitor" ที่พัฒนาด้วย Visual Basic เพื่อบันทึกข้อมูลและแจ้งเตือนเมื่อค่าการสั่นเกินเกณฑ์ ผลการทดสอบโดยจำลองการสั่นสะเทือน 800 วินาที พบความผิดพลาดร้อยละ 6.00 ซึ่งเกิดจากความล่าช้าของชุดเซนเซอร์ที่ 2 (ผ่าน Google Sheet) ขณะที่ชุดที่ 1 ทำงานได้แม่นยำกว่าสรุปได้ว่าเครื่องมือต้นแบบนี้เหมาะสมที่จะนำไปพัฒนาเป็นระบบเฝ้าระวังและแจ้งเตือนแผ่นดินไหวต่อไป โดยควรรับข้อมูลตรงจากอุปกรณ์มากกว่าผ่าน Cloud เพื่อความรวดเร็วและแม่นยำ

คำสำคัญ:  เครื่องวัดแรงสั่นสะเทือน, แผ่นดินไหว, เพนดูลัม, เซนเซอร์ MPU6050, ไมโครคอนโทรลเลอร์ ESP-32

บทนำ

ในปีพุทธศักราช 2568 ได้เกิดแผ่นดินไหวขนาด 8.2  ริกเตอร์ โดยมีศูนย์กลางอยู่ในประเทศเมียนมา ซึ่งสร้างแรงสั่นสะเทือนรุนแรงจนส่งผลกระทบมาถึงหลายพื้นที่ของประเทศไทยทำให้อาคารสูงหลายแห่งได้รับ ความเสียหายและมีผู้บาดเจ็บและเสียชีวิตจำนวนมาก
จากเหตุการณ์ดังกล่าวจึงได้ทำการศึกษาแนวทางการแก้ปัญหาโดยการออกแบบและสร้างเครื่องมือที่จะช่วยวัดการสั่นสะเทือนอันเนื่องจากแผ่นดินไหวและบันทึกข้อมูลที่ได้จากเครื่องมือวัดเฝ้าระวังและส่งข้อความเพื่อเตือนภัยแผ่นดินไหวให้ทราบและจะได้หาวิธีการเอาชีวิตรอดได้อย่างปลอดภัยและทันเวลา
ซึ่งในการศึกษาครั้งนี้ใช้วิธีการวัดแรงสั่นสะเทือนโดยวิธีเพนดูลัมโดยใช้เซนเซอร์วัดความแตกต่างของพิกัดของตำแหน่งเพนดูลัมเมื่อเกิดการสั่นสะเทือนและมีการเปลี่ยนแปลงตำแหน่งของเพนดูลัมการศึกษาครั้งนี้
เป็นการหากระบวนการสร้างเครื่องมือวัดขนาดของแรง สั่นสะเทือนที่เกิดจากแผ่นดินไหววิธีวัดเพนดูลัม
ซึ่งเป็นการจำลองการสั่นสะเทือนของพื้นโลก ไม่สามารถระบุได้ว่าเป็นการสั่นสะเทือนของคลื่นตามแนวยาว (Primary Wave)หรือเป็นการสั่นตามแนวขวาง (SecondaryWave)ทฤษฎีหรือแนวคิดที่ใช้ทำโครงงานวิจัย และคำนวณอ้างอิงจากสูตรมาตราขนาดโมเมนต์ (Moment Magnitude Scale: (MW)) คำนวณจาก โมเมนต์ทางแผ่นดินไหว (M0) ซึ่งบอกถึงพื้นที่การแตกหักของรอยเลื่อนและระยะทางของการเคลื่อนตัว สูตร 
(1) การทำให้เกิดการสั่นสะเทือนหรือการสั่นจำทำให้เกิดคลื่นความถี่และส่งผ่านพลังงานให้กับวัตถุ รอบๆเกิดการสั่นขั้นดังนั้นจึงนำแนวคิดที่นำพลังงานที่ เกิดจากการสั่นถ่ายเทให้กับเพนดูลัมทำให้เกิดแอมพลิจูดของการสั่นความถี่คาบซึ่งในการวิจัยครั้งนี้ต้องการวัดแอมพลิจูดของการสั่นและการวัดแอมพลิจูดของการสั่นโดยอาศัยการเปลี่ยนแปลงตำแหน่งของเพนดูลัมความเร่ง ในแนวแกน x y และ z ซึ่งโดยปกติเพนดูลัมจะแกว่งด้วยความถี่ธรรมชาติค่าหนึ่ง (2) ในการวิจัยครั้งนี้อาศัยเซนเซอร์ที่สามารถวัดความเร่งในแนวแกน x y และ z ซึ่งเซนเซอร์จะทำหน้าที่แปลงเป็นสัญญาณไฟฟ้าและประมวลผลออกมาเป็นความเร่งในแต่ละแกน และ (3) การพัฒนาวงจรรับค่าแอมพลิจูดผ่านบอร์ดรับค่าไมโครคอนโทรลเลอร์ทั้งแบบที่ส่งมายังคอมพิวเตอร์โดยตรงแล้วใช้โปรแกรมคอมพิวเตอร์รับข้อมูลที่ได้มาประมวลผลและแบบที่ส่งข้อมูลขึ้นไปบน Google cloud ก่อนแล้วใช้โปรแกรมคอมพิวเตอร์รับค่าลงมาประมวลผลและวัตถุประสงค์เพื่อศึกษากระบวนการสร้างเครื่องมือวัดแรงสั่นสะเทือนของแผ่นดินไหวโดยใช้วิธีเพนดูลัม 

วิธีการดำเนินงาน

1. การออกแบบเพนดูลัม

ออกแบบชุดเครื่องวัดการสั่นสะเทือนแบบเพนดูลัม ประกอบโครงสร้างให้มีความแข็งแรง และลงมือสร้างตามแบบการแกว่งของลูกตุ้ม
2. ออกเแบบวงจรและโปรแกรม Seismic Monitor 
ศึกษาแนวทางการเขียนโปรแกรม ติดตั้งโปรแกรม Visual Studio 2022 community แล้วเริ่มเขียนโปรแกรมแสดง วันที เวลา  การรับข้อมูล การแสดงค่าข้อมูลออกทางเกจออบเจ็กต์  การรับค่ารับข้อมูลจากบอร์ด ESP-32 ชุดที่ 1 ผ่านทางอินเตอร์เน็ตไร้สาย  และรับข้อมูลจากเซนเชอร์ที่ 2 จากไฟล์ google sheet  การอ่านข้อมูลลงมาเพื่อบันทึกลงในคอมพิวเตอร์ และนำข้อมูลการเปลี่ยนแปลงพิกัดไปประมวลผลและคำนวณหาค่าผลต่างของพิกัด เพื่อตัดสินใจว่ามีการสั่นสะเทือนที่อุปกรณ์ชุดไหน คำนวณค่าการสั่นที่ได้ว่าเป็นค่าอันตรายหรือไม่ และประมวลผลส่งข้อความแจ้งเตือนเมื่อเกิดเหตุการแผ่นดินไหวขึ้น และศึกษาการใช้งาน ESP-32 ในการอ่านค่าและรับค่าเข้าไปแสดงผล และเมื่อต่อและใช้งานอินเตอร์เฟสกับโปรแกรม Visual basic 2022 แล้วจะต้องใช้อุปกรณ์อะไรบ้าง แล้วประกอบวงจร จากนั้นจึงออกแบบวงจรเซนเซอร์ MPU6050 เมื่อต่อเชื่อมกับ ESP-32 เพื่อรับข้อมูล ซึ่งเป็นโมดูลเซ็นเซอร์วัดการเคลื่อนไหว 6 แกน (6-axis motion tracking) ที่รวมไจโรสโคป (gyroscope) 3 แกน และตัววัดความเร่ง (accelerometer) 3 แกน เข้าด้วยกัน และการใช้ Digital Motion Processor (DMP) ช่วยในการประมวลผลข้อมูล เมื่อมีการสั่นสะเทือน มักใช้ในงานที่ต้องการตรวจจับการเคลื่อนไหว 3 มิติ เขียนโปรแกรมบน  Arduino IDE เวอร์ชัน 1.8.19 เพื่อรับและส่งค่าที่ได้จากเซนเซอร์ MPU6050 ชุดที่ 1 ลงบนบอร์ด 
ESP-32 เพื่อทำงานเสมือนเป็นฝั่งเซิร์ฟเวอร์ให้ไคลเอนท์เข้ามารับข้อมูล โดยให้มีการส่งข้อมูลที่อ่านได้จากเซนเซอร์ MPU6050 ทุกๆ 1 วินาที และเขียนโปรแกรมบน  Arduino IDE เวอร์ชัน 1.8.19 เพื่อรับและส่งค่าที่ได้จากเซนเซอร์ MPU6050 ชุดที่ 2 ลงบนบอร์ด ESP-32 แล้วส่งข้อมูลไปเก็บและบันทึกข้อมูลบน Google sheet โดยให้มีการส่งข้อมูลที่อ่านได้จากเซนเซอร์ MPU6050 ทุกๆ 1 วินาที เพื่อรอการรับข้อมูลไปประมวลผลต่อไป จากนั้นประกอบวงจร ทั้ง 2 ชุด พร้อมทดสอบโปรแกรม Seismic Monitor เพื่อทดสอบอุปกรณ์ทั้งหมดเพื่อเก็บค่าความผิดพลาดและค่าข้อมูลที่ได้จากการตรวจวัดจากเซนเซอร์ทั้ง 2 ตัว
3. หลักการทำงานของวงจร
[image: ]ในการทดลองครั้งนี้สามารถเขียนไดอะแกรมในการออกแบบวงจรการรับส่งข้อมูลและการประมวลผลดังแผนภาพ
ภาพที่ 1 แผนภาพแสดงการทำงานของชุดตรวจการเกิดแผ่นดินไหว
4.ขั้นตอนการทำงานของโปรแกรม
เริ่มการทำงานโดยต่อไฟฟ้าให้กับวงจรเซนเซอร์ชุดที่ 1 และ วงจรเซนเซอร์ชุดที่ 2 ที่ชุดเพนดูลัม ตามวงจรดังภาพ ESP-32 จะสแกนหาไอพีแอดเดรสอัตโนมัติตามที่ได้ตั้งโปรแกรมไว้ในโค้ด Arduino IDE แล้ววงจรเซนเซอร์ชุดที่ 1 จะส่งค่าไปที่คอมพิวเตอร์และวงจรเซนเซอร์ชุดที่ 2 จะส่งค่าไปเก็บที่  Google sheet ที่กำหนดไว้ทุกๆ 1 วินาที จากนั้นเรียกใช้งานโปรแกรม Seismic Monitor V.0.1a จากเครื่องคอมพิวเตอร์ จะมีหน้าตาและอินเตอร์เฟสต่างๆ ดังภาพ แล้วคลิกที่ปุ่ม Sensor #1 และ Sensor #2 เพื่อเปิดรับข้อมูลและบันทึกค่าที่ส่งมาลงในไฟล์ในเครื่องคอมพิวเตอร์ เพื่อประมวลผล เมื่อมีการสั่นสะเทือนที่อุปกรณ์เซนเซอร์ชุดที่ 1 หรือ อุปกรณ์ชุดที่ 2 จนถึงค่าที่ตั้งไว้โปรแกรมจะประมวลผลและส่งสัญญาณเตือนไปที่ไลน์ว่าเกิดเหตุแผ่นดินไหว และส่งสัญญาณเสียงแจ้งเตือนออกทางลำโพง  สามารถดูข้อมูลที่วงจรเซนเซอร์ชุดที่ 1 และ วงจรเซนเซอร์ชุดที่ 2 ได้ทางโทรศัพท์โดยใช้เว็บเบราเซอร์
5. การพัฒนาโปรแกรมคอมพิวเตอร์สำหรับประมวลผลข้อมูล
ออกแบบโปรแกรมและเขียนเพื่อสร้างกระบวนการรับข้อมูลจาก ESP-32 ผ่านทางอินเตอร์เน็ตไร้สาย และสร้างชุดคำสั่งในการเขียนและบันทึกข้อมูลที่รับมาประมวลผล แสดงข้อมูลออกทางอินเตอร์เฟสเกจแสดงค่า ประมวผลเพื่อตัดสินใจว่าเป็นข้อมูลที่สนใจหรือไม่  และบันทึกข้อมูลลงในเครื่องคอมพิวเตอร์ แสดงผลออกทางจอภาพ ส่งสัญญาณแจ้งเตือน  ว่าเกิดเหตุการณ์แผ่นดินไหวที่เซนเซอร์ชุดไหน อยู่ที่ตำแหน่งไหน
6.ทดสอบการรับข้อมูลจาก ESP-32 จากอุปกรณ์ชุดที่ 1 และชุดที่ 2 ด้วยการรับค่า มีขั้นตอน ดังนี้
6.1 ทดสอบหาความผิดพลาดในการรับและส่งข้อมูลจากเซนเซอร์ชุดที่ 1  เป็นเวลา 300 วินาที ได้จำนวน 300 ชุดข้อมูล และเขียนลงไปยังไฟล์ที่ตำแหน่ง C:\data\DataFromLocal.txt ผลการทดลองพบว่า ไม่มีความผิดพลาดในการรับและส่ง ข้อมูลที่บันทึกลงในไฟล์มีจำนวน 300 ชุดข้อมูล
6.2 ทดสอบหาความผิดพลาดในการรับและส่งข้อมูลจากเซนเซอร์ชุดที่ 2  จำนวน 300 ชุดข้อมูล โดยรับข้อมูลจาก google sheet ลงมาแสดงยังเครื่องคอมพิวเตอร์และบันทึกไฟล์บนคอมพิวเตอร์ ชื่อว่า DataFromGGSheet.txt ผลการทดลองพบว่า มีความผิดพลาดในการรับข้อมูลจาก Google sheet ลงมาแต่ไม่มีผลต่อการบันทึกเนื่องจากมีการการบันทึกข้อมูลซ้ำๆ เนื่องจากข้อมูลถูกเขียนลงในไฟล์ใน Google sheet แต่ละชุดข้อมูลใช้เวลา 3 -6 วินาที ในแต่ละชุดข้อมูล
6.3 ทดสอบการส่งสัญญาณเตือนแผ่นดินไหวกับอุปกรณ์ชุดที่ 1 โดยการจำลองการเกิดแผ่นดินไหวจำนวน 5 ครั้ง โดยการสุ่ม เป็นเวลา 100 วินาที ผลปรากฏว่า มีการส่งสัญญาณเตือนภัย  5 ครั้ง มีกระบวนการรับส่งข้อมูลและประมวลผล คิดเป็นร้อยละ 100
	
 ครั้งที
	ชุดเซนเซอร์ที่
	ช่วงการสั่นวินาทีที่
	การบันทึกข้อมูล
	ผลการแจ้งเตือน

	
   1.
	
    1
	
 10.00
	มีการบันทึกข้อมูล
	มีการแจ้ง

	
   2.
	
    1
	
 30.00
	มีการบันทึกข้อมูล
	มีการแจ้ง

	
   3.
	
    1
	
 50.00
	มีการบันทึกข้อมูล
	มีการแจ้ง

	
   4.
	
    1
	
 70.00
	มีการบันทึกข้อมูล
	มีการแจ้ง

	
   5.
	
    1
	
 95.00
	มีการบันทึกข้อมูล
	มีการแจ้ง


ตารางที่ 1 แสดงผลการทดสอบการสุ่มการเกิดการสั่นสะเทือนของแผ่นดินไหวของอุปกรณ์ชุดที่ 1
6.4 ทดสอบการส่งสัญญาณเตือนแผ่นดินไหวกับอุปกรณ์ชุดที่ 2 โดยการจำลองการเกิดแผ่นดินไหวจำนวน 5 ครั้ง เป็นเวลา 100 วินาที ผลปรากฏว่า มีการส่งสัญญาณเตือนภัย  5 ครั้ง มีกระบวนการรับส่งข้อมูลและประมวลผล คิดเป็นร้อยละ 100
	
ครั้งที
	ชุดเซน
เซอร์ที่
	ช่วงการสั่นวินาทีที่
	การบันทึกข้อมูล
	ผลการแจ้งเตือน

	
1.
	
1
	
10.00
	มีการบันทึกข้อมูล
	มีการแจ้ง

	
2.
	
1
	
20.00
	มีการบันทึกข้อมูล
	มีการแจ้ง

	
3.
	
1
	
40.00
	มีการบันทึกข้อมูล
	มีการแจ้ง

	
4.
	
1
	
60.00
	มีการบันทึกข้อมูล
	มีการแจ้ง

	
5.
	
1
	
80.00
	มีการบันทึกข้อมูล
	มีการแจ้ง


ตารางที่ 2 แสดงผลการทดสอบการสุ่มการเกิดการสั่นสะเทือนของแผ่นดินไหวของอุปกรณ์ชุดที่ 2
7. ทดสอบการทำงานรับข้อมูลจากทั้ง 2 ชุดอุปกรณ์ พร้อมกัน 
จำลองการสั่นสะเทือนจำนวนชุดเซนเซอร์ละ 10 ครั้ง สลับกันในแต่ละครั้ง ในเวลา 200 วินาที พบว่ามีความผิดพลาดในการทำงาน จากเซนเซอร์ชุดที่ 2 จำนวน 1 ครั้ง  
	
ครั้งที
	ชุดเซนเซอร์ที่
	ช่วงการสั่นวินาทีที่
	การบันทึกข้อมูล
	ผลการแจ้งเตือน

	
1.
	
1
	

10.00
	มีการบันทึกข้อมูล
	มีการแจ้ง

	
2.
	
2
	
20.00
	มีการบันทึกข้อมูล
	มีการแจ้ง

	
3.
	
1
	
40.00
	มีการบันทึกข้อมูล
	มีการแจ้ง

	
4.
	
2
	
60.00
	มีการบันทึกข้อมูล
	มีการแจ้ง

	
5.
	
1
	
80.00
	มีการบันทึกข้อมูล
	มีการแจ้ง

	6.
	
2
	
100.00
	มีการบันทึกข้อมูล
	ไม่่มีการแจ้ง

	
7.
	
1
	
130.00
	มีการบันทึกข้อมูล
	มีการแจ้ง

	
8.
	
2
	140.00
	มีการบันทึกข้อมูล
	มีการแจ้ง

	
9.
	
1
	170.00
	มีการบันทึกข้อมูล
	มีการแจ้ง

	
10.
	
2
	
190.00
	มีการบันทึกข้อมูล
	มีการแจ้ง


ตารางที่ 3 แสดงผลการทดสอบการเกิดการสั่นสะเทือนของแผ่นดินไหวของอุปกรณ์ทั้ง 2 ชุดพร้อมกัน
8. ผลการทดสอบ
มีความผิดพลาดที่เกิดขึ้นเนื่องจากจุดรับสัญญาณอินเตอร์เน็ตไม่ค่อยมีเสถียรภาพจึงปรับตำแหน่งให้สามารถรับส่งข้อมูลที่ดีขึ้นให้ดีขึ้น แต่การส่งข้อมูลไปยัง google sheet มีการบันทึกค่าที่ห่างกัน 5 -6 วินาทีทำให้ไม่มีการแจ้งเตือน

ผลและอภิปรายผล 

1.  ผลการทำงาน ของวงจรและโปรแกรม Seismic Monitor เวอร์ชัน 1.0a
การทดสอบผลการทำงานทั้งระบบของชุดอุปกรณ์  ในการรับและส่งข้อมูลจากทั้ง 2 ชุดอุปกรณ์ พร้อมกัน และโปรแกรมคอมพิวเตอร์ Seismic Monitor โดยการจำลองการสั่นสะเทือนจำนวนชุดเซนเซอร์ละ 50 ครั้ง สลับกันในแต่ละครั้ง ในเวลาช่วงเวลา 800 วินาที พบว่ามีความผิดพลาดในการทำงาน 3 ครั้ง คิดเป็นร้อยละ 6.00  คือช่วงวินาทีที่ 295,560 และ   755 ไม่มีการเตือนภัย และไม่มีการบันทึกข้อมูล ดังตารางด้านล่าง
[image: ]รูปที่ 1 กราฟแสดงผลการทดสอบการสุ่มการเกิดการสั่นสะเทือนของแผ่นดินไหวของอุปกรณ์ทั้ง 2 ชุด


สรุปผล
ชุดเครื่องมือวัดการสั่นสะเทือนแบบเพนดูลัม โดยใช้ลูกตุ้มที่มีมวล 295 กรัม ความยาวลูกตุ้ม 30 เซนติเมตร ยึดกับโครงเหล็ก มีฝาครอบที่เรียบร้อยมิดชิด และติดชุดเซนเซอร์ไว้ที่ลูกตุ้มให้แน่นและแข็งแรง วงบนพื้นที่แข็งแรงทนทาน ชุดไมโครคอนโทรลเลอร์และวงจรเซนเซอร์วัดใช้ ESP-32 และ MPU6050 ในการอ่านค่าจากการเปลี่ยนแปลงตำแหน่งของลูกตุ้มเมื่อมีการแกว่งเมื่อสั่นสะเทือน สามารถเชื่อมต่อระบบสัญญาณอินเตอร์เน็ตไร้สายแบบอัตโนมัติ เคลื่อนย้ายตำแหน่งได้อย่างเหมาะสม  โปรแกรม Seismic Monitor ที่รันบนระบบปฏิบัติการวินโดว์ 11 ที่ใช้ในการทดสอบครั้งนี้ มีหน้าจอและอินเตอร์เฟสที่เข้าใจง่าย คอมพิวเตอร์ที่ใช้ทดสอบเป็นพีซีแบบออลอินวัน ซีพียู i5 8400 แรมขนาด 8 กิกะไบท์ หน้าจอขนาด 20 นิ้ว และผลการวิเคราะห์ข้อมูลหลังเริ่มกระบวนการทั้งระบบ มีความผิดพลาดจากการทำงานของระบบ ร้อยละ 6.00 ซึ่งเกิดจากการบันทึกข้อมูลล่าช้าของชุดเซนเซอร์ที่ 2 ซึ่งเครื่องมือวัดนี้มีความเหมาะสมที่จะนำไปประยุกต์เป็นเครื่องมือวัดการสั่นสะเทือนของแผ่นดินไหวได้

ข้อเสนอแนะ
จากผลการดำเนินการวิจัยครั้งนี้ พบว่าการเก็บข้อมูลต้องใช้ข้อมูลจากการอ่านค่าที่ถูกต้องแม่นยำจากอุปกรณ์โดยตรงแล้วนำเข้าเครื่องคอมพิวเตอร์และประมวลผลด้วยโปรแกรม การอ่านหรือรับข้อมูลจาก Google cloud เป็นข้อมูลที่ล่าช้าไป 4 - 6 วินาทีซึ่งการประมวลผลไม่ถูกต้องถึงแม้จะสะดวกในการเก็บข้อมูล


กิตติกรรมประกาศ
บทความวิชาการเรื่อง Seismic Monitor ฉบับนี้สำเร็จลุล่วงได้ด้วยคำแนะนำและการสนับสนุนจากอาจารย์ที่ปรึกษา คณะครู โรงเรียน รวมทั้งกำลังใจจากเพื่อนและผู้ปกครอง ผู้จัดทำขอขอบพระคุณทุกท่านที่มีส่วนช่วยให้การจัดทำบทความฉบับนี้สำเร็จด้วยดี ผู้จัดทำหวังเป็นอย่างยิ่งว่าบทความวิชาการฉบับนี้จะเป็นประโยชน์ต่อผู้ที่สนใจศึกษาเกี่ยวกับระบบ Seismic Monitor และหากมีข้อบกพร่องประการใด ผู้จัดทำขอน้อมรับไว้เพื่อปรับปรุงต่อไป

